google/wiki40b huggingface dataset:
Christian X av Danmark

Påskekrisen i 1920

Da første verdenskrig i 1918 endte med tysk nederlag, oppsto muligheten for å få Sønderjylland gjenforent med Danmark. Kongens ønske var at den nye grensen skulle gå ved Slien (tysk: Schlee), men ved folkeavstemningen den 14. mars 1920 stemte et flertall i Midtre Slesvig for å forbli tysk. En del nasjonalister mente at grensen i hvert fall burde ha gått sør for den tradisjonelt danske byen, Flensborg (tysk: Flensburg). I selve Flensburg var det flertall for dansk tilhørighet, men i hele den sørligste delen av Sør-Slesvig var det 75 % av innbyggerne som hadde stemt for tysk tilhørighet. Rigsdagen var derfor splittet. Den radikale regjeringen under C. Th. Zahle var imot å innlemme Flensburg. Etterhvert viste stemmegivningen at 70 var for og 70 i mot. 
Det fikk kongen til å sparke Zahle-regjeringen. I stedet utnevnte han en ny, under ledelse av kongens advokat Otto Liebe. Dette ble oppfattet av mange som grunnlovsstridig, og fagbevegelsen, LO, besluttet dermed å gå til generalstreik, mens andre grupper krevde at man skulle avskaffe monarkiet og innføre republikk. Påskedagen, den 4. april 1920, bøyde kongen seg for presset, og sparket Liebe og utnevnte et forretningsministerium som fikk i oppgave å utskrive folketingsvalg. Kuppet gjorde Christian X temmelig upopulær i en periode, men med tiden gikk det i glemmeboken. Ved gjenforeningen med (Nord-Slesvig) ble Christian X igjen det nasjonale samlingspunktet, da han den 10. juli 1920 red over grensen ved Taps på en hvit hest og deretter møtte sønderjyder på Dybbøl og sydslesvigene ved Kruså.

Død

Christian X døde den 20. april 1947 på Amalienborg. Han ble gravlagt i Glücksburgernes kapell i Roskilde domkirke. Han ble etterfulgt av sin sønn Frederik IX som konge av Danmark. For å anerkjenne hans symbolske betydning under andre verdenskrig, ble et av armbåndene som ble brukt av medlemmene av den danske motstandsbevegelsen plassert på kisten hans på hans castrum doloris.
Blant Christian Xs ordener var også Storkorset med kjede av St. Olavs Orden, tildelt 1909.
Gongrolophus

Levevis

Ingenting er kjent med sikkerhet om biologien til disse billene, som trolig lever under jorda. Trekk ved utseendet (blant annet evnen til å folde inn bein og antenner) kan tyde på at de lever i tuene til maur.

Utbredelse

Arten er utbredt i Australia.
Augustin Langlade

Augustin Mouet, sieur de Langlade, (med en rekke navnevariasjoner, født 1703 i Trois-Rivières, Quebec, død ca. 1771) var sønn av Pierre Mouet, sieur de Moras.
Augustin fikk lisens som pelshandler i Michilimackinac i 1728 og samme år giftet han seg med en enke med seks barn; datter av en av høvdingene i Ottawa og søsteren til en annen. Dette styrket hans posisjon i området, og han sto for etableringen av pelshandelen i utposten som etter hvert ble Green Bay i Wisconsin.
Augustins sønn, Charles Michel de Langlade, var også engasjert i pelshandel, og var også involvert i Den franske og indianske krig.
Den lille havfrue (statue)

«Den lille havfrue» er en verdensberømt bronseskulptur i Københavns havn i København i Danmark. Skulpturen er basert på havfruen fra H.C. Andersens eventyr av samme navn fra 1837. I motsetning til det man vanligvis forbinder med havfruer, er statuen ikke en kvinne med et menneskes overkropp og fiskehale. Hun har en kropp med ben, men med finner på bena.
Skulpturen ble gitt som gave til København av brygger Carl Jacobsen og laget av billedhugger Edvard Eriksen (1876–1959). Eriksen brukte sin kone Eline Eriksen som modell for skulpturen. Skulpturen er 125 cm høy og veier 175 kg, og den ble satt opp på en granittstein på Langelinie den 23. august 1913. Statuen er en av Danmarks største turistattraksjoner.

Hærverk

Statuen har flere ganger blitt utsatt for hærverk. 24. april 1964 mistet havfruen hodet, og verken hodet eller gjerningsmennene ble noen gang funnet. 22. juli 1984 ble en arm saget av. Den gangen meldte imidlertid gjerningsmennene seg raskt, og statuen fikk armen tilbake. I august 1990 ble det gjort et nytt forsøk på å sage hodet av statuen. Forsøket endte med et 18 cm langt snitt i halsen. 6. januar 1998 mistet statuen hodet for andre gang. Da ble en freelance-fotograf og to andre arrestert og siktet for å ha utført hærverket, men de ble senere løslatt og siktelsen frafalt. Hodet ble imidlertid funnet. 11. september 2003 veltet ukjente gjerningsmenn statuen ned fra steinen den satt på. Statuen har også blitt dynket i maling og blant annet fått påmalt BH og bukser. Det finnes to gipskopier av statuen, noe som har vært til god hjelp når statuen har blitt reparert.

Lignende statuer

Statuen selv er en kopi av den originale skulpturen, som Eriksens arvinger er i besittelse av. Hans familie selger kopier av statuen.
Det fins en kopi av statuen i byen Solvang i California, en by som ble grunnlagt av danske immigranter. Det fins også kopier av statuen i Kimballton i Iowa og i Vancouver i Canada. På graven til Victor Borge er det også en kopi av statuen.
I 2006 ble kunstverket Det genmodificerede paradis av Bjørn Nørgaard satt opp på Langelinie, noen hundre meter fra havfruestatuen. Kunstverket er en gruppe av skulpturer, hvorav en kalles Den genmodificerede havfrue og er en nonfigurativ statue av en kvinne som sitter på noen steiner ute i vannet.
Det fins også andre kunstneriske fremstillinger av havfruen i H. C. Andersens fortelling. Til disse hører en statue i Odense Zoo fra 1949 av kunstnerne Erik Cohrt og Hans Ploug. Den forestiller en havfrue med fiskehale.

På reise

I mars 2010 tok København et foreløpig farvel med Den lille havfrue da hun la ut på reise til Kina. I tidsrommet 1. mai til 31. oktober 2010 var hun utstilt i den danske paviljongen på verdensutstillingen World EXPO i Kina.
Vinstra Vestsida Fotballklubb

Vinstra Vestsida er en fotballklubb fra Vinstra som ligger i Gudbrandsdalen.
Den er en del av Indre Østland Fotballkrets.
Damelaget deltok i det første NM i fotball for kvinner 1979 men nådde kun gruppespillet. På denne tiden var senere statsråd Grete Berget med i styret. Videre  var de med i 1. divisjon fotball for damer 1981 som var femte året med kvinnelig seriespill i Norge.
De feiret 40-årsjubileum i oktober 2017.
Ifølge klubbens hjemmesider har de 120 aktive spillere mellom 6 og 16 år.
Weddingstedt

Geografi

Weddingstedt ligger i grenseland av et typisk geestlandskap. Kommunen består av distriktene Borgholz, Waldstedt, Weddinghusen og Weddingstedt, og sistnevnte ligger om lag 5 kilometer nord for Heide. Nærheten til Heide gjør at de fleste innbyggerne i Weddingstedt pendler til nabobyen for å arbeide. Dessuten er det etablert en industripark i byen, som nyter godt av tilgangen til Bundesautobahn 23. Jernbanen passerer også gjennom kommunen.

Historie

Da Ditmarsken var en selvstendig bonderepublikk i middelalderen, var Weddingstedt sannsynligvis et møtested for bønder fra Norderdöfft, den nordlige delen av republikken. Sankt-Johannis-Kirche, eller Meldorfer Dom, ble oppført i Weddingstedt som Ditmarskens andre kirke, men brant ned til grunnen da Ditmarsken mistet sin selvstendighet i 1559. Kirken har siden blitt gjenoppbygd.
I 1969 ble kommunene Borgholz, Weddinghusen og Weddingstedt slått sammen til dagens Weddingstedt kommune.
Kommunens våpen ble vedtatt 10. juni 1986, og viser nederst en blå vektskål på hvit bakgrunn, og over denne et Andreaskors i hvitt og sølv på rød bakgrunn.
1. januar 2008 ble Weddingstedts amt slått sammen med Heidelands amt til det nye Heides omlands amt, og Weddingstedt mistet sin status som administrasjonssenter i amtet til Heide.
Brahim

Etymologi

Brahim er en kortform av Ibrahim, den arabiske formen av det hebraiske mannsnavnet Abraham, som betyr «far til mange».
Hilaire du Berrier

Tidlig liv

Han ble født som Hal du Berrier i 1905 i  Flasher i Nord-Dakota og gikk på Northwestern School of Journalism og i Paris ved  Institute of Political Science.
Han arbeidet som kommersiell artist i Chicago, Illinois] og i 1925 deltok han i et flyvende sirkus. Han flyttet så til Frankrike, hvor han tok navnet Hilaire. I Paris hørte han i 1936 at den etiopiske keiser, Haile Selassie hyret leisoldater som flyvere for å sloss mot de italienske okkupantene. Han reiste til Addis Ababa,  Etiopias hovedstad.

Spionering

Fra 1936 til 1937 deltok Berrier i Den spanske borgerkrigen på Regjeringens side, men ble arrestert av opprørerne som spion.
Han arbeidet så en kort tid i Shanghai som informant for Office of Strategic Services etter det japanske nederlaget i 1945.

Senere liv

Han arbeidet så som journalist i Vietnam og skrev sterke anti-kommunistiske  artikler i American Mercury i 1958.
Han døde 12. oktober 2002 i Monaco.
Dennis Storhøi

Teater

Storhøi er utdannet på Statens Teaterhøgskole i 1985. Han gikk også et år på Lærerhøgskolen i Halden i 1981.
Han debuterte på scenen i 1985 i stykket Fruen fra havet på Den Nationale Scene. Han var i perioden 1986-89 tilknyttet Rogaland Teater, hvor han spilte i stykker som Hvem er Ernest? (av Oscar Wilde), Brødrene Karamasov (av Fjodor Dostojevskij) og Shakespeare-stykkene En midtsommernattsdrøm og Romeo og Julie. Fra 1989 til 1991 opererte han som frilans.
Storhøi var fast ansatt ved Oslo Nye Teater fra 1991 til 2009. Han har hatt store roller og hovedroller i stykker som bl.a Dracula, 40, Chicago, My Fair Lady, Hvem er redd for Virginia Woolf, La Cage Aux Folles og En handelsreisendes død. I forbindelse med Ibsenåret 2006 medvirket han i Peer Gynt-forestillingen Verdensborger av gemytt som ble fremført på engelsk og spilt i flere land. Han har også spilt i flere store sommershow/cabareter som: «Jasså Gett» , «Let's Twist Again» (ABC) og «Skyfri Himmel» (Parkteateret Moss). Han var også en av innlederne under den store hundreårsmarkeringen fra Drammen Teater, med kongefamilien i salen.
Han var i 2007 aktuell som hovedrolleinnehaver i det kjente stykket Spellemann på taket på Oslo Nye Teater. I 2008 spilte han for første tittelrollen i Peer Gynt-stemnet.
I 2009 og 2010 turnerte han med POS Theatre Company og forestillingen "Drapene i Aalst" sammen med Aksel Hennie og Ane Dahl Torp.

Film og TV

Storhøi debuterte på film i 1988 i barnefilmen Kamilla og tyven, samt oppfølgeren året etter. Han ble for alvor lagt merke til etter disse filmene. Andre filmer er Over stork og stein (1994) og The 13th Warrior (1999). Han TV-debuterte i 1991 i dramaserien Fedrelandet. Han har siden 1993 vært med på å dubbe et 20-talls tegnefilmer til norsk. Siden 2004 har han vært å se i rollen som Erik i TV-serien Seks som oss og i NRK dramaserien Størst av alt i 2007. Han hadde dessuten en rolle i barnefilmen Yohan, som hadde premiere høsten 2009. Han var også med i Kampen om tungtvannet i 2015.
Herbergssøken

Herbergssøken (tysk: Herbergssuche) er en adventsskikk i flere særlig katolske land, blant annet i tysktalende land. Tradisjonen knytter an til hvordan Maria og Josef forsøker å finne husrom i Betlehem før Jesu fødsel (nevnt i Lukasevangeliet, 2,7).
I adventstiden var, og er det, vanlig å gjenskape denne leting etter husrom, og gjenkalle det i advenssanger som kretser rundt temaet. Denne gamle kristne skikk pleies fortsatt i familier og i gudstjenestesammenheng - på julespillets manér kan to barn representere Josef og Maria, mens faren eller et eldre barn spiller husverten som avviser paret.
I Tyskland er en kjent vekselsang knyttet til skikken:
Wer klopfet an?
Oh zwei gar arme Leut’.

Was wollt ihr denn?
Oh gebt uns Herberg heut!
Euch durch Gottes Lieb’ wir bitten,
öffnet uns doch Eure Hütten!

O nein, o nein!
Ach lasset uns doch ein!

Das kann nicht sein!
Wir wollen dankbar sein.

Nein, es kann einmal nicht sein,

drum geht nur fort, Ihr kommt nicht rein!
En annen utvikling av samme skikk er tilkommet senere. Det bringes en mariastatue eller et tresnitt av den hellige familie, eller noe lignende, til en gjestfamilie; hver kveld vandres det videre til neste familie. Ved overleveringen holdes en kort adventsandakt, eller i det minste bes det noen bønner eller blir sunget noen adventssalmer.
Sierra Maestra

Sierra Maestra er den største fjellkjeden på Cuba. Den ligger sørøst på øya og omfatter provinsene Santiago de Cuba, Guantánamo og Granma. Før revolusjonen i 1959 var disse provinsene – inklusive provinsene Las Tunas og Holguín samlet i en større provins under navnet Oriente. En arm av Sierra Maestra går også inn i provinsen Holguín og kalles der Sierra Cristal.
Høyeste fjell i Sierra Maestra er Pico Turquino (1975 moh.) som også er det høyeste fjellet på Cuba.
Så godt som hele fjellkjeden er skogkledt og vegetasjonen er ofte like tett som i hvilken som helst tropisk jungel. Fjell- og åssider er noen steder gjennomskåret av elvedaler og kløfter forårsaket av erosjon og tropiske regnskyll gjennom mange tusen år. Framkommeligheten er derfor sterkt varierende.
Sierra Maestra var åstedet for en av de største historiske hendelser i nyere cubansk historie. Det var i dette området at Fidel Castro, Che Guevara og mange flere søkte tilflukt fra Fulgencio Batistas tropper i desember 1956, og det var fra nettopp disse fjellene at disse rebellene skapte en geriljahær som felte Batista 1. januar 1959.
Anna Lindh

Død

Anna Lindh var sommeren og sensommeren 2003 sterkt engasjert i valgkampanjen foran den svenske folkeavstemningen om innføring av euro som valuta i Sverige, som skulle holdes 14. september 2003. Hun var en av de ledende talskvinnene på ja-siden i folkevalget. Sammen med en venninne gikk Lindh ettermiddagen 10. september ut i sentrale Stockholm for å handle klær som hun skulle ha på seg i en avslutningsdebatt på TV4 den 12. september. Under et besøk på varehuset Nordiska Kompaniet ble hun overfalt og alvorlig knivstukket av Mijailo Mijailović. Etter at massive blodoverføringer under operasjonen slo ut lungene hennes, omkom hun på operasjonsbordet på morgenen 11. september.
Knivoverfallet førte til at både ja- og nei-siden avbrøt sine valgkampanjer. Derimot ble folkeavstemningen holdt som planlagt den 14. september. Tross spekulasjoner om sympatistemmer for ja-siden, vant nei-siden med 55,9 % av de avgitte stemmene, mot 42,0 % ja-stemmer og 2,1 % blanke stemmer. Bistands- og migrasjonsminister Jan O. Karlsson ble ny utenriksminister, han ble etterfulgt av Laila Freivalds som bistandsminister. 
Lindh var en folkekjær politiker, og var samme år som hun døde den fjerde mest beundrede kvinnen i Sverige. Hun var også tippet av mange som den fremtidige «utenriksministeren» i EU.
Sosialdemokratene arrangerte ved Anna Lindhs bortgang en minnestund i Blå hallen, Stockholms stadshus, den 19. september 2003 for spesielt inviterte gjester. Familien og de nærmeste vennene tok farvel med Anna Lindh ved en privat begravelsesseremoni ved Ersta kyrka i Stockholm den 20. september.
For å hedre minnet av den svenske utenriksministeren innstiftet det sosialdemokratiske partiet stiftelsen Anna Lindhs Minnesfond den 16. september 2003, fem dager etter hennes bortgang. Minnefondet deler årlig ut et Anna Lindh-stipend til personer, organisasjoner eller prosjekter som arbeider i Anna Lindhs ånd i Sverige eller i utlandet, samt et par utviklingsstipend som skal oppmuntre til fortsatt engasjement.
På årsdagen av knivoverfallet ble det 10. september 2004 reist en minnesten i glass på Medborgarplatsen i Stockholm, stedet der Anna Lindh holdt sin siste tale. Torget ved veikrysset Götgatan-Vartoftagatan på Södermalm i Stockholm fikk i juni 2007 navnet «Anna Lindhs plats».
En gate ved feriestedet Amadores på Gran Canaria er og navngitt etter henne. Gaten heter Avenida ministra Anna Lindh.
Garderobe

Garderobe, fra fransk garder (vokte) og robe (kjole), er et oppbevaringsted for klær. Det betegner vanligvis et rom i et offentlig bygg for omkledning, med vaskemuligheter, dusj etc. Ordet garderobe brukes også som et fellesord for alle klær man har.
Odd Holten

Biografi

Holten er utdannet diakon fra Det norske Diakonhjem 1958. Han var bestyrer og siden administrasjonssjef for Blå Kors i Fredrikstad. Han har også vært generalsekretær i Kristelig Folkeparti. Holten er far til sin etterfølger som Østfold KrFs stortingsrepresentant, Line Henriette Holten Hjemdal.
Ali Karimi (1978–)

Spillerkarriere

Karrieren startet i Fath Tehran, før han gikk til Persepolis FC som 19-åring. I sin første sesong for klubben spilte han 23 kamper. Etter tre sesonger gikk han videre til Al-Ahli, fra De forente arabiske emirater. Han rakk å spille 68 kamper for klubben, og scoret 9 mål. Al-Ahli betalte 20 millioner NOK for overgangen. Han fikk ikke mye tillit fra start, og spilte ingen kamper i debutsesongen. I andre sesong løsnet det for han, da scoret han 14 mål på 22 kamper. Senere ble han kåret til årets fotballspiller i Asia i 2004. Deretter gikk han gratis til den tyske storklubben Bayern München foran 2005/06-sesongen. Han spilte 22 kamper i sin første sesong, og vartet opp med 2 mål fra sin midtbaneposisjon. Karimi har over 100 kamper for Iran, og har scoret 35 mål. I 2004 ble han Årets fotballspiller i Asia. Han spilte også i VM 2006 i Tyskland.
Etter at Ottmar Hitzfeld tok over München-klubben klarte ikke Karimi å overbevise treneren, og ble frigitt av tyskerne og signert av Qatar Sports Club, men han hadde en klausul i kontrakten som sa at han når som helst kunne forlate klubben hvis han ønsket det. Han gikk fra denne klubben.
Deretter kom han tilbake til Persepolis FC, men på grunn av at han hadde litt problem med klubben, gikk han derfra etter ett år til Steel Azin. I januar 2011 gikk han til FC Schalke 04. Men etter bare et halv sesong kom han tilbake til Perspolis FC igjen.
Atizapán

Atizapán er en kommune i den meksikanske delstaten México. Den hadde 10 299 innbyggere i 2010. Den er en av delstatens minste, med et areal på 8,42 km². Kommunens administrasjonssentrum er Santa Cruz Atizapán.
Club Alpino Italiano

Club Alpino Italiano (CAI) er en paraplyorganisasjon for de (italienskspråklige) klatreforeningene i Italia. Alpinklubben arrangerer klatrekonkurranser, driver hytter, merker og vedlikeholder stier, og arbeider for å beskytte miljøet i Alpene. Hovedkvarteret ligger i Milano.
Foreningen ble dannet i 1863 på initiativ av Quintino Sella i Torino. I dag har den ca 315 000 medlemmer fordelt på over 400 avdelinger og 300 undergrupper, og disponerer over 700 redningshytter og over 400 alpinistbivuakker over hele Alpene og i Appenninene.
Ved siden av CAI finnes det i Italia også tysk- og ladinskspråklige alpeforeniger i Sydtirol.
Temnoplectron

Utseende

Små til middelsstore (3,5-12 millimeter), kraftige, svarte skarabider. Dekkvingene har ofte noe metallisk glans og beina er gjerne rødbrune.

Levevis

Artene lever i tropisk regnskog på gjødsel.

Utbredelse

Slekten er utbredt i det østlige og nordlige Australia sør til Brisbane og på Ny-Guinea.
Toke Talagi

Karriere

Talagi ble valgt inn i Niues forsamling (Niue Fono Ekepule) i 2002, og har vært bl.a. visestatsminister, finansminister og utdanningsminister.
Ved forsamlingsvalget i Niue 2005 gjenvant han sin plass i Niues forsamling, men fikk like mange stemmer som en annen kandidat, og vant plassen etter loddtrekning. Han ble på nytt gjenvalgt i 2008, og ble valgt til landets førsteminister med 14 av 20 stemmer i Forsamlingen. Sittende førsteminister Young Vivian fikk de resterende seks stemmene. 
I 2008 ble han valgt til leder for Pacific Islands Forum, og i 2009 var han med og etablerte Polynesian Leaders Group. Han ble gjenvalgt som førsteminister i 2011, 2014 og 2017.
Kōdansha

Kōdansha (株式会社講談社, Kabushiki-gaisha Kōdansha) er et av Japans største forlag, og blant mye annet en stor produsent av manga. Forlaget ble grunnlagt i 1909 og har sitt nåværende hovedkvarter i Tokyo.
Forlaget gir blant annet ut tidsskriftet Shūkan Gendai.
Blant mangatitlene er Sailor Moon, Ah! my goddess, Akira, Blade of the Immortal, BLAME!, FLCL, Great Teacher Onizuka, Love Hina, Power!! og Tokyo mew mew.
Forlaget har også en mindre animeproduksjon, som i hovedsak består av filmatiseringer av deres egne mangaserier, men også andre produksjoner som en film om Barbapappa.
Red Hat CloudForms

Red Hat CludForms er en styringsplattform for nettskyen, som produseres og selges av Red Hat til kunder i næringslivet under en abonnentsmodell. ClodForms er basert på kode fra det åpne kildekode-prosjektet ManageIQ.
Emporion (antikkens Hellas)

Annen bruk

Begrepet har gått videre til moderne tid. Det er tre byer i USA som heter Emporia, i Indiana, Kansas og Virginia. Byen Empúries i Spania er avledet fra antikkens stedsnavn Emporia. I den svenske bydelen Hyllie i Malmö ligger kjøpesenteret Emporia.
1. etappe av Ladies Tour of Norway 2017

Løypebeskrivelse

Løypa startet i Halden og gikk østover mot Aremark, og fulgte så nordover først på østsida av innsjøen Ara og deretter på vestsida av Øymarksjøen helt til Ørje. Deretter fulgte løypa vestover langs gamle E18 til Mysen, hvor det var tre avsluttende runder på 6,2 km hver.
Giovanni Croce

Bakgrunn

Giovanni Croce var født i Chioggia, en fiskerby på Adriaterhavets kyst sør for Veneziz, samme by som Gioseffo Zarlino kom fra. Croce sang i guttekoret i katedralen i Choggia, hans talent ble oppdaget av Gioseffo Zarlino, som tok ham med da han var bare åtte år der han så virket som sanger ved guttekoret i San Marco i Venezia fra 1565.
I 1594 ble han forfremmet til visekapellmester og i 1603 til mestro di cappella. Croce var Baldassare Donatos etterfølger og ble selv etterfulgt av Giulio Cesare Martinengo, som igjen var Claudio Monteverdis forgjenger.
Giovanni Croce var katolsk prest - presteviet i 1585 - , og var tilknyttet kirken Santa Maria Formosa, muligens som sogneprest der. Samtidig sang han i San Marco.

Musikk

Stilistisk var Croce mer påvirket av Andrea Gabrieli enn av nevøen Giovanni Gabrieli; Croce foretrakk emosjonell distanse, klarheten til Palestrina og den stort sett lettere karakteren til Andrea Gabrielis musikk. Croce fikk stor betydning for utviklingen av canzonettaen og madrigalkomedien og skrev store mengder sangbar og populær musikk.
Croces kirkemusikk er hovedsakelig holdt i en konservativ venetiansk flerkorsstil à la Adrian Willaert og parodimesser i stilen til hans samtids romerske skole. Senere i karrieren skrev han likevel musikk i en mer fremadskuende stile concertato der han kombinerte innovasjonene til Viadana med flerkorsteknikken til den venetianske skolen. Han komponerte blant annet madrigaler, canzonetter, motetter og messer.
Canzonettaene og madrigalene til Croce fikk inflytelse i Nederlandene og i England, der de ble trykt opp i den andre Musica transalpina-boken (1597), en av samlingene som satte i gang den engelske den madrigalbølgen. Croces musikk var lenge populær i England og for Thomas Morley var han å betrakte som en mesterkomponist; sannsynligvis var Croce den mest betydelige påvirkningskilden til Morley. John Dowland besøkte Croce i Italia i 1590-årene.
Croce regnes som den første som publiserte verk med continuo-stemmer.
Troy McLawhorn

Utstyr

McLawhorn bruker gitarer av typen PRS Guitars.
Sihui

Sihui (kinesisk: 四会; pinyin: Sìhuì) er et byfylke i byprefekturet Zhaoqing i provinsen Guangdong i Folkerepublikken Kina. I 1999 var folketallet 412 592.

Samferdsel

Kinas riksvei 321 løper gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.
Novell

Novell er et amerikansk konsern som siden 1983 har utviklet programvare for nettverkstjenester. De er kjent for sin katalogtjeneste, eDirectory og sitt nettverksoperativsystem, NetWare. Lenge var de nærmest alene om å tilby gode løsninger for deling av ressurser over datanettverk. 
Novell har i de siste år slitt tungt i konkurransen med Microsoft. Novell har begynt å jobbe tett med miljøer for åpen kildekode, og har kjøpt flere selskaper som utvikler tjenester for Linux. Det kan se ut til at denne strategien er vellykket.
Novell har basert på sine produkter rundt sikkerhet de siste 10 år etablert seg som en av de markedsledende leverandører av Identity og Access Management (I&AM). 
Novell har også en anerkjent suite for systemadministrasjon, ZENWorks.
Christoffer Gabel

Christoffer von Gabel (født 6. januar 1617 i Glückstadt i hertugdømmet Holstein, død 13. oktober 1673 på Færøyene) var en dansk embetsmann som i en periode hadde monopol på all handel til og fra Færøyene.
Han var far til Frederik Gabel, visestattholder i Norge.